PMIndiaData/PMIndiaSum huggingface dataset:
ప్రజలతో మమేకం కండి; ప్రభుత్వ ఉద్యోగులకు ప్రధాన మంత్రి ఉద్బోధ

ప్రభుత్వ ఉద్యోగులు తమ తమ సంస్థల లోను, విభాగాల లోను ”మార్పు నకు ప్రతినిధులు” కావాలి అని ప్రధాన మంత్రి శ్రీ నరేంద్ర మోదీ ఈ రోజు ఉద్బోధించారు. సివిల్ సర్వీసెస్ డే సందర్భంగా ప్రభుత్వ ఉద్యోగులను ఉద్దేశించి ప్రధాన మంత్రి ప్రసంగిస్తూ, 21వ శతాబ్దంలో ప్రభుత్వ ఉద్యోగులు వారి పాత్రను పునర్ నిర్వచించుకోవలసిన అవసరం ఉందన్నారు. నియంత్రణకు, క్రమబద్ధీకరణకు, నిర్వహణ సామర్థ్యాలకు మించి వారు ముందడుగు వేయాలని, తమను తాము పరివర్తనకు ప్రతినిధులుగా భావించాలని ప్రధాన మంత్రి సూచించారు. ప్రభుత్వ ఉద్యోగులు జట్లను తయారు చేసుకోవాలని ప్రధాన మంత్రి విజ్ఞప్తి చేశారు. తాను చెప్తున్న ”పరివర్తన కోసం సంస్కరణ” (Reform to Transform) అనే మంత్రాన్ని సివిల్ సర్వెంట్ లు ”పనితీరును ప్రదర్శించడానికి సంస్కరించుకొని, పరివర్తన తేవడం” (Reform to Perform to Transform) గా గ్రహించాలి అని ఆయన పేర్కొన్నారు. సివిల్ సర్వెంట్ లు పనితీరును చాటుకోగలిగిన నాడు, వాస్తవ పరివర్తన స్పష్టంగా కనపడుతుందని ఆయన చెప్పారు. ‘Jan Bhagidari’ (ప్రజలు పాలు పంచుకోవడం) విజయానికి మూలకారణం అని, ఈ రోజు అవార్డులను గెల్చుకొన్న కార్యక్రమాలు ఇదే విషయాన్ని ప్రత్యేకంగా చాటిచెప్తున్నాయని ప్రధాన మంత్రి అన్నారు. కాబట్టి సివిల్ సర్వెంట్ లు ప్రజలతో మమేకం అవ్వాలని, అది జరిగిన నాడు ప్రభుత్వ పథకాలు, కార్యక్రమాలు క్షేత్ర స్థాయిలో మరింత మెరుగ్గా అమలుకు నోచుకొంటాయన్నారు. సివిల్ సర్వీసెస్ డే అనేది వెనుదిరిగి చూసుకొని, ఇంతవరకు సాగించిన ప్రయాణాన్ని కూలంకషంగా మదింపు చేసుకొని, సరికొత్త అంకిత భావంతో ముందుకు సాగిపోవడానికి కట్టుబడవలసిన సందర్భం అని ప్రధాన మంత్రి అభివర్ణించారు. విజయవంతంగా కార్యక్రమాలను ఆచరించిన అవార్డు విజేతలకు ప్రధాన మంత్రి అభినందనలు తెలిపారు. వారి విజయం ఇతర సివిల్ సర్వెంట్ లకు ప్రేరణగా నిలువగలదని ఆయన ఆకాంక్షించారు. ఈ సంవత్సరం అవార్డుల కోసం 74 విజయ గాథలను తాత్కాలికంగా ఎంపిక చేసినట్లు ప్రధాన మంత్రి వెల్లడించారు. ఈ సంఖ్య ఇదివరకటి సంవత్సరాలతో పోల్చి చూసినప్పుడు ఎంతో ఎక్కువ అని చెప్పారు. అయినప్పటికీ, ఇది భారతదేశపు జిల్లాలలో కేవలం 10 శాతానికే ప్రాతినిధ్యం వహిస్తోందని ఆయన అన్నారు. అన్ని జిల్లాలు ఈ విషయంలో మరింత సానుకూల దృక్పథాన్ని అనుసరించాలి అని ఆయన కోరారు. సివిల్ సర్వెంట్ లు ప్రయోగం చేయడానికి తగినంత సాహసాన్ని అలవర్చుకోవాలని, ప్రజాహితం కోరి లక్ష్యాలను సాధించడానికి కొత్త కొత్త పుంతలు తొక్కాలని ప్రధాన మంత్రి సలహా ఇచ్చారు. పరిపాలన లోని కీలకమైన రంగాలను పరిశీలించడానికి తన చొరవ పై ఇటీవల కార్యదర్శుల సంఘాలు ఏర్పాటు అయిన సంగతిని ప్రధాన మంత్రి జ్ఞాపకానికి తెచ్చారు. ఈ కార్యభారం విషయమై అధికారులు వారంతట వారు కార్యాలయ పని వేళలు ముగిసిన తరువాత, ఇంకా సెలవు దినాలలోను కసరత్తు చేశారని ఆయన వివరించారు. ఈ బృందాలు సంప్రదాయపుటాలోచనలను జయప్రదంగా ఛేదించి, తాజా ఉపాయాలతోను, సూచనల తోను ముందుకు వచ్చారన్నారు. వారు ఈ పనికి 10,000 మ్యాన్ అవర్స్ వెచ్చించినట్లు ప్రధాన మంత్రి చెప్పుకొచ్చారు.
మౌలానా అబుల్ కలామ్ ఆజాద్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి

మౌలానా అబుల్ కలామ్ ఆజాద్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. మౌలానా అబుల్ కలామ్ ఆజాద్ గారు ఒక మార్గదర్శకప్రాయమైనటువంటి ఆలోచనపరుడు, అంతేకాదు మేధావి కూడాను, మరి స్వాతంత్య్ర పోరాటం లో ఆయన పోషించిన పాత్ర ప్రేరణ ను కలిగించేటటువంటిది అని ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘మౌలానా అబుల్ కలామ్ ఆజాద్ జయంతి సందర్భం లో ఆయన కు శ్రద్ధాంజలి ఘటిస్తున్నాను. మార్గదర్శకప్రాయం అయినటువంటి ఆలోచనపరుడు, మేధావి అయిన మౌలానా అబుల్ కలామ్ ఆజాద్ స్వాతంత్య్ర పోరాటం లో పోషించిన పాత్ర ప్రేరణదాయకం. విద్య రంగం అంటే ఆయన కు మక్కువ. సమాజం లో సోదర భావాన్ని పెంపొందించడం కోసం ఆయన కృషి చేశారు.’’ అని పేర్కొన్నారు.
శ‌క‌టాల క‌ళాకారులు, ఆదివాసీ అతిథులు, ఎన్‌సిసి కేడెట్ లు మ‌రియు ఎన్ఎస్ఎస్ వాలంటియర్ లకు జరిగిన ‘స్వాగత స‌త్కారం’ కార్యక్రమాని కి హాజ‌రైన ప్ర‌ధాన మంత్రి

శక‌టాల క‌ళాకారులు, ఆదివాసీ అతిథులు, ఎన్‌సిసి కేడెట్ లు మ‌రియు ఎన్ఎస్ఎస్ వాలంటియర్ ల‌కు ప్ర‌ధాన మంత్రి శ్రీ న‌రేంద్ర మోదీ నేడు లోక్ క‌ళ్యాణ్ మార్గ్ లోని త‌న నివాసం లోకి స్వాగతం పలికారు. గ‌ణ‌తంత్ర దినోత్స‌వ ప‌రేడ్ లోను, సంబంధిత కార్య‌క్ర‌మాల లోను పాలుపంచుకొంటున్నందుకు గాను క‌ళాకారుల‌ కు మరియు ప్ర‌తినిధుల‌ ను ఆయ‌న అభినందిస్తూ, ఇది వారి జీవితాల లో ఒక గొప్ప అవ‌కాశ‌ం అని పేర్కొన్నారు. యావ‌త్తు దేశం వారి నుండి ప్రేర‌ణ ను పొందుతుంద‌ని కూడా ఆయ‌న అన్నారు. నిత్య జీవితం లో క్ర‌మ‌శిక్ష‌ణ కు ఉన్న‌టువంటి ప్రాముఖ్యాన్ని గురించి ప్ర‌ధాన మంత్రి వివ‌రించారు. క్ర‌మ‌శిక్ష‌ణ అనేది ఎన్‌సిసి లో ఒక అభిన్న భాగం అని ఆయ‌న పేర్కొన్నారు. పౌరులు వారి కి ఉన్నటువంటి పౌర విధుల ప‌ట్ల అన్ని కాలాల్లోను సచేతనం గా ఉండాల‌ని ఆయ‌న చెప్పారు. దీని కి ప్ర‌జ‌ల ఆకాంక్ష‌లు జ‌త ప‌డటం భార‌త‌దేశాన్ని మ‌రిన్ని శిఖరాల కు తీసుకు పోగలదన్నారు. ఆహ్వానితుల లో కొంద‌రు ఈ సంద‌ర్భం గా ప్ర‌ద‌ర్శించినంటువంటి సాంస్కృతిక క‌ళా రూపాల‌ ను ప్ర‌ధాన మంత్రి వీక్షించారు.
కల్యాణ్ సింహ్ గారు త్వరగా కోలుకోవాలని ప్రార్థనలు చేస్తున్న అసంఖ్యాక ప్రజానీకం తో పాటు తాను కూడా ప్రార్థిస్తున్న ప్రధాన మంత్రి

కల్యాణ్ సింహ్ గారి మనవడి తో ప్రధాన మంత్రి శ్రీ నరేంద్ర మోదీ మాట్లాడారు. జబ్బుపడ్డ కల్యాణ్ సింహ్ గారికి త్వరగా నయం అవ్వాలి అని ఆ ఈశ్వరుడి ని ప్రధాన మంత్రి ప్రార్థించారు. కల్యాణ్ సింహ్ గారి తో తాను జరిపిన సమావేశాల గురించి కూడా ప్రధాన మంత్రి ఈ సందర్భం లో గుర్తు కు తెచ్చుకొన్నారు. కల్యాణ్ సింహ్ గారి తో మాట్లాడిన ప్రతి సారీ తాను పలు విషయాలు నేర్చుకోగలిగానని ప్రధాన మంత్రి చెప్పారు. ప్రధాన మంత్రి వరుస ట్వీట్ లలో ఇలా పేర్కొన్నారు: ‘‘ భారతదేశం అంతటా లెక్కపెట్టలేనంత మంది కల్యాణ్ సింహ్ గారు త్వరగా కోలుకోవాలి అని ప్రార్థన లు చేస్తున్నారు. నిన్నటి రోజు న, @JPNadda Ji, ముఖ్యమంత్రి @myogiadityanath Ji మరియు ఇతరులు ఆయన ను కలుసుకోవడం కోసమని ఆసుపత్రి కి వెళ్లారు. నేను కాసేపటి క్రితమే ఆయన మనవడి తో మాట్లాడాను, ఆయన ఆరోగ్యం ఎలా ఉందని అడిగి తెలుసుకొన్నాను. కల్యాణ్ సింహ్ గారు @JPNadda Ji తో మాట్లాడినప్పుడు నా గురించి గుర్తు కు తెచ్చుకొన్నారని తెలిసి నేను చలించిపోయాను. కల్యాణ్ సింహ్ గారి తో నేను జరిపిన సంభాషణ ల తాలూకు జ్ఞాపకాలు నాకు కూడాను అనేకం ఉన్నాయి. అటువంటి స్మృతుల లో అనేకం తిరిగి ప్రాణం పోసుకొన్నాయి. ఆయనతో మాట్లాడటం అంటే అది ఎల్లప్పటికీ ఒక జ్ఞానార్జన తాలూకు అనుభవం వంటిదే. ’’
ఫార్మా పరిశ్రమకు చెందిన నాయకులతో సంభాషించిన – ప్రధానమంత్రి

ప్రధానమంత్రి శ్రీ నరేంద్ర మోదీ, ఔషధ పరిశ్రమలకు చెందిన నాయకుల తో దృశ్య మాధ్యమం ద్వారా సంభాషించారు. మహమ్మారికి వ్యతిరేకంగా పోరాటం లో ఫార్మా రంగం పోషించిన కీలక పాత్రను ప్రధానమంత్రి ఈ సందర్భంగా ప్రశంసించారు. ఇటువంటి క్లిష్ట పరిస్థితుల్లో కూడా ఫార్మా పరిశ్రమ చేస్తున్న కృషి ని ప్రధానమంత్రి శ్రీ మోదీ ప్రశంసించారు. ఫార్మా పరిశ్రమ ప్రయత్నాల వల్ల నే, ఈరోజు భారతదేశం " ప్రపంచ ఔషధశాల" గా గుర్తింపు పొందిందని, ప్రధానమంత్రి శ్రీ మోదీ అభివర్ణించారు. మహమ్మారి సమయంలో ప్రపంచంలోని 150 కి పైగా దేశాలకు అవసరమైన మందులను, భారతదేశం అందుబాటులో ఉంచిందని, ఆయన పేర్కొన్నారు. అనేక సవాళ్లు ఎదురైనప్పటికీ, భారత ఫార్మా పరిశ్రమ, గత ఏడాది ఎగుమతుల్లో 18 శాతం వృద్ధిని నమోదు చేసిందని, ఇది దాని సామర్థ్యాన్ని చూపుతుందని, ప్రధానమంత్రి పేర్కొన్నారు. వైరస్ యొక్క రెండవ దశతో పాటు ఈ దశలో పెరుగుతున్న కేసుల సంఖ్య గురించి ప్రధానమంత్రి శ్రీ మోదీ ప్రస్తావిస్తూ, అవసరమైన అనేక ఔషధాల ఉత్పత్తిని పెంచడానికి ఫార్మా పరిశ్రమ చేసిన కృషిని ప్రశంసించారు. రెమ్‌డెసివిర్ (Remdesivir) వంటి ఇంజెక్షన్ల ధరను తగ్గించినందుకు ఆయన వారిని మెచ్చుకున్నారు. మందులు మరియు అవసరమైన వైద్య పరికరాల సరఫరా సజావుగా సాగాలని, ఎటువంటి ఇబ్బందులు లేని సరఫరా వ్యవస్థ కొనసాగాలనీ, ప్రధానమంత్రి శ్రీ మోదీ, ఫార్మా పరిశ్రమ వర్గాలను కోరారు. లాజిస్టిక్స్, రవాణా వంటి సౌకర్యాల కోసం, ప్రభుత్వ మద్దతు ఉంటుందని కూడా ప్రధానమంత్రి శ్రీ మోదీ ఈ సందర్భంగా పేర్కొన్నారు. కోవిడ్‌తో పాటు భవిష్యత్తులో సంభవించే బెదిరింపులపై మరింత పరిశోధనలు చేయాలని ఆయన పరిశ్రమ వర్గాలను కోరారు. వైరస్ ను ఎదుర్కోవడంలో ముందడుగు వేయడానికి, ఇది, మనకు, ఎంతగానో సహాయపడుతుందని ఆయన అన్నారు. ఫార్మా పరిశ్రమ సహకారం కోరుతూ, కొత్త ఔషధాలు మరియు నియంత్రణ ప్రక్రియల కోసం ప్రభుత్వం సంస్కరణలు చేపడుతుందని, ప్రధానమంత్రి శ్రీ మోదీ, ఈ సందర్భంగా, హామీ ఇచ్చారు. ఈ సందర్భంగా, ఫార్మా పరిశ్రమ నాయకులు మాట్లాడుతూ, ప్రభుత్వం నుండి తమకు అందుకున్న సహాయ సహకారాలను, ప్రశంసించారు. తయారీ మరియు రవాణా కార్యకలాపాలను పర్యవేక్షిస్తూ, ఔషధాల లభ్యతను నిర్ధారించడం కోసం గత ఏడాది వారు చేసిన ప్రయత్నాలను, వారు ప్రధానమంత్రి కి వివరించారు. తయారీ, రవాణా, లాజిస్టిక్స్ తో పాటు ఇతర అనుబంధ సేవల కోసం ఫార్మా హబ్‌ లలో కార్యకలాపాలను గరిష్ట స్థాయిలో నిర్వహిస్తున్నట్లు వారు పేర్కొన్నారు. కొన్ని ఔషధాల కోవిడ్ చికిత్స ప్రోటోకాల్‌ కు అపూర్వమైన డిమాండ్ పెరిగిన నేపథ్యంలో, దేశంలో మొత్తం ఔషధ డిమాండ్‌ ను తీర్చడానికి తీసుకుంటున్న చర్యలపై సమాచారాన్ని వారు ఈ సందర్భంగా ఒకరికొకరు తెలియజేసుకున్నారు. ఈ సమావేశంలో – కేంద్ర ఆరోగ్య మంత్రి శ్రీ హర్ష వర్ధన్; కేంద్ర ఆరోగ్య శాఖ సహాయ మంత్రి శ్రీ అశ్వినీ కుమార్ చౌబే; కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ; కేంద్ర సహాయ మంత్రి (సి & ఎఫ్) శ్రీ మాన్ సుఖ్ మాండవీయ; ప్రధానమంత్రి ముఖ్య కార్యదర్శి, నీతీ ఆయోగ్ సభ్యుడు (హెచ్) డాక్టర్ వి.కే.పాల్; క్యాబినేట్ కార్యదర్శి; కేంద్ర ఆరోగ్య శాఖ కార్యదర్శి; కేంద్ర ఫార్మాస్యూటికల్ కార్యదర్సి; ఐ.సి.ఎం.ఆర్. డైరెక్టర్ జనరల్ డాక్టర్ బలరాం భార్గవ తో సహా కేంద్ర మంత్రిత్వ శాఖలు, ఇతర కేంద్ర ప్రభుత్వ శాఖలకు చెందిన పలువురు అధికారులు కూడా కూడా పాల్గొన్నారు.
ఇండియా-ఆస్ట్రేలియా ఇకానామిక్కోఆపరేశన్ ఎండ్ ట్రేడ్ అగ్రీమెంట్ (IndAus ECTA) తాలూకు వర్చువల్సైనింగ్ సెరిమని లో ప్రధాన మంత్రి శ్రీ నరేంద్ర మోదీ ప్రసంగం

ప్రధాని శ్రీ మారిసన్, ఆస్ట్రేలియా మరియు భారతదేశం ల యొక్క వ్యాపార మంత్రులు, ఇంకా, మనతో కలసిన రెండు దేశాలకు చెందిన స్నేహితులందరి కి, నమస్కారాలు. ఒక నెల కన్నా తక్కువ కాలం లోనే ఈ రోజు న నేను నా మిత్రుడు శ్రీ స్కాట్ తో పాటు గా మూడో సారి నేను ముఖాముఖి గా సమావేశం అవుతున్నాను. కిందటి వారం లో మన మధ్య జరిగిన వర్చువల్ సమిట్ లో చాలా ఫలప్రదం అయినటువంటి చర్చ చోటు చేసుకొంది. ఆ కాలం లో ఇకానామిక్ కోఆపరేశన్ ఎండ్ ట్రేడ్ అగ్రీమెంట్ విషయమై సంప్రదింపుల ను వీలైనంత త్వరలో ముగించవలసింది గా మన బృందాల కు మనం ఆదేశాల ను ఇచ్చాం. మరి ఈ రోజు న ఈ ముఖ్యమైనటువంటి ఒప్పంద పత్రాల పై సంతకాలు జరుగుతూ ఉండటం తో నేను చాలా ప్రసన్నం గా ఉన్నాను. ఈ అసాధారణమైన కార్యసాధన కు గాను, నేను ఇరు దేశాల వ్యాపార మంత్రుల కు మరియు వారి వారి అధికారుల కు హృదయ పూర్వక అభినందనల ను తెలియజేస్తున్నాను. మరీ ముఖ్యం గా ఆస్ట్రేలియా పూర్వ ప్రధాని మరియు వర్తమానం లో ప్రధాని శ్రీ మారిసన్ కు వ్యాపార విషయాల లో దూత గా ఉన్నటువంటి శ్రీ టోనీ ఎబట్ కు కూడా నేను అభినందించ దలచుకొన్నాను. ఆయన ప్రయాస లు ఈ ప్రక్రియ ను వేగవంతం చేయడం లో తోడ్పడ్డాయి. మిత్రులారా, ఇంత తక్కువ కాలం లో అంతటి ఒక ముఖ్యమైన ఒప్పందం కొలిక్కి వచ్చింది అంటే ఉభయ దేశాల కు మధ్య పరస్పర విశ్వాసం ఏ స్థాయి లో ఉందో తెలుస్తున్నది. ఇది మన ద్వైపాక్షిక సంబంధాల లో నిజంగానే ఒక మహత్తరమైనటువంటి ఘడియ గా ఉంది. మన ఆర్థిక వ్యవస్థల మధ్య ఒక దేశం యొక్క అవసరాల ను మరొక దేశం తీర్చేటటువంటి ఘనమైన శక్తి సామర్ధ్యాలు ఉన్నాయి. ఈ ఒప్పందం ద్వారా మనం ఈ అవకాశాల ను పూర్తి స్థాయి లో వినియోగించుకోవడాని కి ముందుకు పోతాం అని నాకు పూర్తి నమ్మకం ఉంది. ఈ ఒప్పందం మనకు, మన విద్యార్థుల ను, వృత్తి నిపుణుల ను మరియు యాత్రికుల ను పరస్పరం అటూ ఇటూ పంపుకోవడాన్ని సులభతరం చేయగలదు, దీనితో ఈ సంబంధాలు మరింత దృఢం కానున్నాయి. ఇండియా-ఆస్ట్రేలియా ఇకానామిక్ కోఆపరేశన్ ఎండ్ ట్రేడ్ అగ్రీమెంట్ (‘‘IndAus ECTA’’) ను ప్రభావవంతమైన విధం గాను, ఫలప్రదం గాను కొలిక్కి తెచ్చినందుకు ఇరు దేశాల బృందాల కు నేను మరో మారు అభినందనల ను తెలియ జేస్తున్నాను. నేటి కార్యక్రమం లో పాలుపంచుకొన్నందుకు ప్రధాని శ్రీ మారిసన్ కు ఇవే నా హృదయ పూర్వక ధన్యవాదాలు. ఆస్ట్రేలియా లో త్వరలో జరుగనున్న ఎన్నికల ను ఫలప్రదం గా నిర్వహించాలి అని అభిలషిస్తూ, ఇవే నా శుభాకాంక్షలు. రేపటి రోజు న జరుగనున్న ప్రపంచ కప్ ఫైనల్ లో ఆస్ట్రేలియా మహిళల క్రికెట్ జట్టు కు కూడాను ఇవే నా శుభాకాంక్షలు. నమస్కారం. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
భారతదేశంలో జల సంరక్షణ కోసం జాతీయ ప్రచారోద్యమంపై భారతదేశం మరియు ఇజ్రాయల్ ల మధ్య ఎమ్ఒయు కు ఆమోదం తెలిపిన మంత్రివర్గం

భారతదేశంలో జల సంరక్షణ కోసం జాతీయ ప్రచారోద్యమం చేపట్టడంపై భారతదేశం మరియు ఇజ్రాయల్ ల మధ్య ఒక అవగాహనపూర్వక ఒప్పందం (ఎమ్ఒయు)పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు సమావేశమైన కేంద్ర మంత్రివర్గం ఆమోదం తెలిపింది. ఇది రాబోయే తరాల వారి కోసం నీటిని సంరక్షించడంలో దేశానికి మేలు చేస్తుంది. భారతదేశంలో వృత్తినైపుణ్యంతో రూపొందింపబడే జాతీయ జల సంరక్షణ ప్రచారోద్యమం యొక్క అమలు, పర్యవేక్షణ ల కోసం ప్రాంతీయ, జాతీయ, అంతర్జాతీయ స్థాయిలలో సహకారాన్ని పెంపొందించడానికిగాను రెండు దేశాలు కలసి పనిచేయవలసివుంటుంది. ఈ కింద పేర్కొన్నటువంటి లక్ష్యాలను సాధించడం కోసం జల సంరక్షణ ప్రచారోద్యమంపై కలసి పనిచేయడానికి మంత్రిత్వ శాఖలు అంగీకరించాయి: ఎ. భారతదేశంలో నీటిని సంరక్షించుకోవడాన్ని జాతీయ అజెండాలో చేర్చడం; బి. నిత్య జీవితంలో నీటిని పొదుపుగా వాడుకొనేటట్టు ప్రతి పౌరుడిని ప్రోత్సహించడం; సి. నీటికి సంబంధించి చైతన్యాన్ని రగుల్కొలపడం; డి. నీటి పునర్వినియోగం, రీచార్జి చేయడం మరియు రీసైక్లింగ్ ను ప్రోత్సహించడం; ఇ. జల సంరక్షణకు సంబంధించిన అంశంపైన వెబ్ సైట్ లు, మొబైల్ అప్లికేషన్ లు వంటి డిజిటల్ సాధనాలను అభివృద్ధిపరచడం.
కోవిడ్  టీకామందు రెండో డోజు ను ఇప్పించడం లో అగ్రస్థానాన్ని సంపాదించినందుకు హిమాచల్ ప్రదేశ్ ముఖ్యమంత్రి ని అభినందించిన ప్రధానమంత్రి

హిమాచల్ ప్రదేశ్ లో లక్ష్యం మేరకు కోవిడ్ టీకామందు రెండో డోజు ను అర్హులైన పౌరుల కు ఇప్పించడం ద్వారా దేశం లో అగ్ర స్థానాన్ని సంపాదించినందుకు గాను ప్రధాన మంత్రి శ్రీ నరేంద్ర మోదీ హిమాచల్ ప్రదేశ్ ముఖ్యమంత్రి కి అభినందనలను తెలియజేశారు. హిమాచల్ ప్రదేశ్ ముఖ్యమంత్రి శ్రీ జయ్ రాం ఠాకుర్ ట్వీట్ కు సమాధానంగా ప్రధాన మంత్రి – ‘‘చాలా చాలా శుభాకాంక్షలు @jairamthakurbjp గారు. కోవిడ్ కు వ్యతిరేకం గా పోరాడడం లో హిమాచల్ ప్రదేశ్ ప్రజలు ఒక అనుకరించదగినటువంటి ఉదాహరణ ను యావత్తు దేశం ఎదుట నిలిపారు. ప్రజల లోని ఈ ఉద్వేగం ఈ యొక్క పోరాటం లో న్యూ ఇండియా కు కొత్త బలాన్ని ఇస్తుంది.’’ అని ఒక ట్వీట్ లో పేర్కొన్నారు.
జి-20 అధ్యక్ష బాధ్యతల ను భారతదేశం స్వీకరించిన తరుణం లో ప్రపంచ నేతలు వారిసమర్థన ను వ్యక్తం చేసినందుకు వారికి కృతజ్ఞత ను మరియు ధన్యవాదాలను తెలిపిన ప్రధానమంత్రి

జి-20 అధ్యక్ష బాధ్యతల ను స్వీకరించిన భారతదేశాని కి ఫ్రాన్స్ అధ్యక్షుడు శ్రీ ఇమేన్యుయెల్ మేక్రోన్ సమర్థన ను వ్యక్తం చేసినందుకు గాను ప్రధాన మంత్రి శ్రీ నరేంద్ర మోదీ ఆయన కు ధన్యవాదాలను తెలియజేశారు. ఫ్రాన్స్ అధ్యక్షుడు చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ, మరొక ట్వీట్ లో ఈ కింది విధం గా పేర్కొన్నారు.. : జి-20 కూటమి కి అధ్యక్ష బాధ్యతల ను భారతదేశం స్వీకరించిన సందర్భం లో స్పెయిన్ ప్ర‌ధాని శ్రీ పెడ్రో సాంచెజ్‌ శుభాకాంక్షల ను వ్యక్తం చేయడం పట్ల ప్రధాన మంత్రి శ్రీ నరేంద్ర మోదీ ప్రతిస్పందించారు. శ్రీ పెడ్రో సాంచెజ్ ఆప్యాయం గా పలికిన పలుకుల కు శ్రీ నరేంద్ర మోదీ కృతజ్ఞతల ను తెలుపుతూ ఒక ట్వీట్ లో ఈ కింది విధం గా పేర్కొన్నారు.. : యూరోపియన్ కౌన్సిల్ అధ్యక్షుడు శ్రీ చార్ల్ స్ మిశెల్ పంపిన అభినందన పూర్వక సందేశాని కి ప్రధాన మంత్రి శ్రీ నరేంద్ర మోదీ జవాబు ను ఇస్తూ, ఒక ట్వీట్ లో ఆయన కు ధన్యవాదాల ను తెలియజేశారు. శ్రీ నరేంద్ర మోదీ తన ట్వీట్ లో కింది విధం గా పేర్కొన్నారు..: జి-20 కి అధ్యక్ష బాధ్యతల ను భారతదేశం స్వీకరించిన నేపథ్యం లో యుఎస్ అధ్యక్షుడు శ్రీ జో బైడెన్ భారతదేశాని కి తన సమర్థన ను వ్యక్తం చేసినందుకు ప్రధాన మంత్రి శ్రీ నరేంద్ర మోదీ ఆయన కు ధన్యవాదాలు తెలిపారు. యుఎస్ అధ్యక్షుడు చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ తాను మరొక ట్వీట్ లో ఈ కింది విధం గా పేర్కొన్నారు..:
వ‌ర‌ల్డ్‌ క‌ప్ క్రికెట్ ఫైన‌ల్ సందర్భంగా భార‌తదేశ మ‌హిళా జ‌ట్టుకు శుభాకాంక్ష‌లు తెలిపిన ప్ర‌ధాన‌ మంత్రి

ప్ర‌ధాన‌ మంత్రి శ్రీ న‌రేంద్ర మోదీ ఈ రోజు వ‌ర‌ల్డ్‌ క‌ప్ ఫైనల్ సంద‌ర్భంగా భార‌త మ‌హిళా క్రికెట్ జ‌ట్టు కు శుభాకాంక్ష‌లు తెలిపారు. “మ‌న మ‌హిళా క్రికెట్ జ‌ట్టు ఈ రోజు వ‌ర‌ల్డ్‌ క‌ప్ ఫైన‌ల్స్ లో ఆడుతోంది. ఈ సంద‌ర్భంగా 125 కోట్ల మంది భార‌తీయుల‌లో నేను కూడా ఒకరుగా వారికి శుభాకాంక్షలు తెలియజేస్తున్నాను. కెప్టెన్ మిథాలీ రాజ్ ముందు నిలబడి జ‌ట్టును న‌డిపిస్తున్నారు. ఆట‌ లో ఆమె అనుస‌రిస్తున్న సంయ‌మ‌న వైఖరి యావత్తు జ‌ట్టుకు తప్పక తోడ్పడగలదు. చిరంజీవి స్మృతి మంథానా.. నీకు ఇవే నా శుభాకాంక్ష‌లు. మైదానంలో నీవు ప్ర‌శాంతంగా, ప‌ట్టుద‌ల‌తో గొప్ప‌గా ఆడాలి. పూన‌మ్ రౌత్‌ కు ఈ ప్ర‌పంచ‌ క‌ప్ ఫైన‌ల్ చిర‌స్మ‌ర‌ణీయం కావాల‌ని భార‌తదేశం ఆకాంక్షిస్తోంది. ఆమె క్రీడానైపుణ్యం మాకంద‌రికీ ఎంతో గ‌ర్వ‌కార‌ణం. హ‌ర్మ‌న్ ప్రీత్ కౌర్‌ కు అభిమానులు కాని వారెవ‌రు ? సెమీ ఫైన‌ల్స్‌లో ఆకాశాన్నంటిన ఆమె ప్ర‌తిభ ఎప్ప‌టికీ గుర్తుండిపోతుంది. ఇవాళ కూడా నీవు చాలా బాగా ఆడాలి సుమా. ఫైనల్స్ సందర్భంగా దీప్తి శ‌ర్మ‌ కు శుభాకాంక్ష‌లు. జ‌ట్టుకు ఆమె ఎంతో విలువను జోడిస్తున్నారు. తన ఆట‌ తీరుతో అనేక మ్యాచ్‌ల‌ గతిని మార్చివేశారు. అనుభవజ్ఞురాలు వేదా కృష్ణ‌మూర్తి మధ్య శ్రేణి లో జ‌ట్టుకు ఎంతో అవ‌స‌ర‌మైనటువంటి నిల‌క‌డ‌ను అందిస్తూవస్తున్నారు. ఆమె ఈ రోజు రాణించాలిగాక. వికెట్ల వెనుక సుష్మా వ‌ర్మ త‌న‌ వంతుగా కీల‌క పాత్రను పోషిస్తున్నారు. మ్యాచ్‌ల‌ను క్యాచ్ లు గెలిపిస్తాయ‌న్న విషయాన్ని గుర్తు పెట్టుకోవాలి. ఝూల‌న్ గోస్వామి భార‌తదేశానికే గ‌ర్వ‌ కార‌ణం. కీల‌క స‌న్నివేశాలలో ఆమె అద్భుతమైన బౌలింగ్ జ‌ట్టుకు అండగా ఉంటోంది. ఝూల‌న్‌, మీరు అత్యుత్తమమైన ఆట ఆడాలి. శిఖా పాండే ఆల్‌ రౌండ్ నైపుణ్య ప్ర‌ద‌ర్శ‌న‌లు జ‌ట్టుకు చాలా కీల‌కమైనవి; బెస్ట్ ఆఫ్ లక్. పూన‌మ్ యాద‌వ్ పటిష్ట బౌలింగ్ అత్యుత్త‌మ బ్యాట్స్ వుమ‌న్‌ కైనా చెమ‌ట‌లు ప‌ట్టించ‌గ‌లదు. ఆమెకు శుభాకాంక్ష‌లు.. ప్రత్యర్థి జట్టకు తక్కువ స్థాయిలో మాత్రమే పరుగులు వచ్చే విధంగా బంతులు విసరడంలో రాజేశ్వ‌రి గైక్వాడ్ పెట్టింది పేరు. అదృష్టం మీ అంద‌రి వెన్నంటి నిలవాలి ” అని ప్ర‌ధాన‌ మంత్రి తన సందేశంలో పేర్కొన్నారు.
2021 అక్టోబ‌ర్ 27న 16వ తూర్పు ఆసియా శిఖ‌ర సమ్మేళనం లో పాల్గొన్న ప్ర‌ధాన‌ మంత్రి

ప్ర‌ధాన‌ మంత్రి శ్రీ న‌రేంద్ర మోదీ బుధ‌వారం 16వ తూర్పు ఆసియా శిఖ‌ర సమ్మేళనం లో వీడియో కాన్ఫ‌రెన్స్ విధానంలో పాల్గొన్నారు. ఇఎఎస్‌ మరియు ఆసియాన్ అధ్య‌క్ష హోదా లో బ్రూనేయి 16వ తూర్పు ఆసియా శిఖ‌రాగ్ర స‌ద‌స్సు ను నిర్వ‌హించింది. సమ్మేళనం లో ఆసియాన్ దేశాల నేతల తో పాటు ఇఎఎస్ లోని ఇతర దేశాలు సహా ఆస్ట్రేలియా, చైనా, జ‌పాన్, ద‌క్షిణ కొరియా, ర‌ష్యా, అమెరికా మరియు భార‌తదేశం ల నేత లు పాలుపంచుకొన్నారు. భారతదేశం ఇఎఎస్ లో క్రియాశీల భాగ‌స్వామ్యాన్ని కలిగిఉంది. ప్ర‌ధాన‌ మంత్రి పాల్గొన్న 7వ తూర్పు ఆసియా శిఖ‌ర సమ్మేళనం ఇది. ఇండో-పసిఫిక్ ప్రాంతం లో అగ్ర భూమిక ను పోషించడం లో ఇఎఎస్ యొక్క ప్రాధాన్యాన్ని ప్ర‌ధాన‌ మంత్రి శిఖ‌ర సమ్మేళనం లో పునరుద్ఘాటిస్తూ, ఈ సంస్థ కీలకమైన వ్యూహాత్మ‌క అంశాల‌పై చ‌ర్చించడం కోసం దేశాల ను ఒక చోటు కు తీసుకువస్తోందన్నారు. టీకామందు, చికిత్స సంబంధి సామగ్రి సరఫరాల ద్వారా కోవిడ్‌-19 మహమ్మారి పై పోరాడడం లో భార‌త‌దేశం ప్రయాసల ను గురించి ప్ర‌ధాన‌ మంత్రి వివ‌రించారు. మ‌హ‌మ్మారి తరువాత భారతదేశం మరోమారు తన కాళ్ల మీద నిలబడడం లో సాయపడ్డ “ఆత్మ‌నిర్భ‌ర్ భార‌త్” ఉద్యమాన్ని గురించి ఆయన వివరించారు. ప్రపంచం లో ఉత్పాదకత ను పెంచాలని, ఆ ఉత్సాదనల ను పరస్పరం పంచుకోవడం లో ఆటుపోటుల ను తట్టుకొని నిలబడేందుకు పూచీపడాలని ఆయన కోరారు. ఆర్థిక వ్యవస్థ, ప‌ర్యావ‌ర‌ణం, ఇంకా జలవాయువుల ను ప్రభావితం చేయనటువంటి జీవన‌ శైలి కి మధ్య ఉత్తమమైన సంతులనాన్ని సంతరించవలసిన అవసరం ఉందని ఆయన అన్నారు. ప్రాంతీయ, అంతర్జాతీయ విషయాల పైన కూడా చర్చించడం జరిగింది. ఆయా అంశాల లో ఇండో-ప‌సిఫిక్‌, ద‌క్షిణ చైనా స‌ముద్రం, యుఎన్ సిఎల్ఒఎస్‌, ఉగ్ర‌వాదం, కొరియా ద్వీప‌క‌ల్పం, మ్యాంమార్ లలో స్థితి వంటివి ప్రస్తావన కు వచ్చాయి. ప్ర‌ధాన‌ మంత్రి ఇండో-ప‌సిఫిక్ ప్రాంతం లో “ఆసియాన్ సెంట్రలిటీ” పై పున‌రుద్ఘాటించారు. ఇండో-ప‌సిఫిక్ ప్రాంతం లో ఆసియాన్ భూమిక (ఎఒఐపి) లోను, ఇండో-ప‌సిఫిక్ ఓశన్ స్ ఇనిశియేటివ్ (ఐపిఒఐ) లోను భార‌త‌దేశం క్రియాశీలత్వాన్ని ప్రత్యేకం గా ప్ర‌స్తావించారు. మాన‌సిక ఆరోగ్యం , ప‌ర్యట‌న ల మాధ్యమం ద్వారా ఆర్థిక వ్యవస్థ తిరిగి పుంజుకోవడం, సుస్థిరమైన రీతి న కోలుకోవడం.. ఈ మూడు అంశాల మీద మూడు ప్ర‌క‌ట‌న‌ల‌ ను ఇఎఎస్ నేత లు ఆమోదించారు. ఈ మూడు ప్ర‌క‌ట‌న‌ల‌ ను ప్రాయోజితం చేసిన దేశాల లో భార‌త‌దేశం కూడా భాగం పంచుకొంది. మొత్తం మీద ప్ర‌ధాన‌ మంత్రి కి, ఇఎఎస్ నేతల కు మ‌ధ్య దృష్టికోణాల తాలూకు ఫలప్రదమైనటువంటి ఆదాన ప్రదానం లో ఈ సమ్మేళనం చాలా వరకు సఫలం అయింది.
బీహార్ వ‌ర‌ద‌బాధిత ప్రాంతాల్లో ప్ర‌ధాన‌మంత్రి గ‌గ‌న‌త‌ల ప‌రిశీల‌న;రూ.500 కోట్ల త‌క్ష‌ణ స‌హాయం ప్ర‌క‌ట‌న‌

ప్ర‌ధాన‌మంత్రి శ్రీ న‌రేంద్ర మోదీ ఇవాళ బీహార్‌లో వ‌ర‌ద ముంపు ప్రాంతాల‌ను గ‌గ‌న‌త‌లం నుంచి ప‌రిశీలించారు. అనంత‌రం ముఖ్య‌మంత్రి శ్రీ నితీష్‌కుమార్‌, ఉప ముఖ్య‌మంత్రి శ్రీ సుశీల్ మోదీ, రాష్ట్ర సీనియ‌ర్ అధికారుల‌తో పూర్ణియా జిల్లా కేంద్రంలో స‌మావేశ‌మై స‌హాయ‌, పున‌రావాస‌, న‌ష్ట ప‌రిహార చెల్లింపు చ‌ర్య‌ల గురించి స‌మీక్షించారు. అటుపైన రూ.500 కోట్ల త‌క్ష‌ణ స‌హాయం ప్ర‌క‌టించ‌డంతోపాటు రాష్ట్రానికి సాధ్య‌మైనంత మేర స‌హాయ, స‌హ‌కారాలు అందిస్తామ‌ని ప్ర‌ధాన‌మంత్రి హామీ ఇచ్చారు. వ‌ర‌ద న‌ష్టాల‌ను అంచ‌నావేసి, స‌హాయ ప‌రిమాణాన్ని నిర్ణ‌యించేందుకు త్వ‌ర‌లోనే కేంద్ర బృందం రాష్ట్రాన్ని సంద‌ర్శిస్తుంద‌ని ప్ర‌ధాన‌మంత్రి హామీ ఇచ్చారు. వర‌ద ముంపు ప్రాంతాల‌లో పంటల బీమాకు సంబంధించి రైతుల విజ్ఞ‌ప్తుల ప‌రిశీల‌న‌, సాధ్య‌మైనంత త్వ‌ర‌గా వారికి ప‌రిహారం చెల్లింపు దిశ‌గా ప‌రిశీల‌కుల‌ను త‌క్ష‌ణ‌మే పంపాల‌ని బీమా సంస్థ‌లను ఆయ‌న ఆదేశించారు. అలాగే వ‌ర‌ద‌ల‌వ‌ల్ల ధ్వంస‌మైన ర‌హ‌దారుల మ‌ర‌మ్మ‌తుల‌కు త‌గిన చ‌ర్య‌లు తీసుకోవాల్సిందిగా కేంద్ర ర‌హ‌దారులు, ఉప‌రిత‌ల ర‌వాణా మంత్రిత్వ శాఖ‌ను ఆదేశించారు. వ‌ర‌ద‌ల ప్ర‌భావంతో దెబ్బ‌తిన్న విద్యుత్ మౌలిక స‌దుపాయాల పున‌రుద్ధ‌ర‌ణ‌కు కేంద్రం వీలైన‌న్ని అన్ని మార్గాల్లో స‌హాయప‌డుతుంద‌ని హామీ ఇచ్చారు. వ‌ర‌ద‌బాధిత ప్రాంతాల్లో మృతుల కుటుంబాల‌కు రూ.2 ల‌క్ష‌లు, తీవ్రంగా గాయ‌ప‌డిన‌వారికి రూ.50వేల వంతున ఆర్థిక స‌హాయం ప్ర‌క‌టించారు. కాగా, సప్త‌కోశి హై డ్యామ్ ప్రాజెక్ట్‌, సుంకోశి రిజ‌ర్వాయ‌ర్‌-మ‌ళ్లింపు ప‌థకాల‌పై స‌మ‌గ్ర ప్రాజెక్టు నివేదిక‌ను వీలైనంత త్వ‌ర‌గా రూపొందించ‌డంపై ప్ర‌ధాన‌మంత్రి శ్రీ న‌రేంద్ర మోదీ, నేపాల్ ప్ర‌ధాని శ్రీ షేర్ బ‌హ‌దూర్ దేవోబా ఏకాభిప్రాయానికి వ‌చ్చారు. దీంతోపాటు నీటి ముంపు, వ‌ర‌ద‌ల నియంత్ర‌ణలో మ‌రింత స‌మ‌న్వ‌యానికి భార‌త్‌-నేపాల్ అంగీక‌రించాయి. దీనివ‌ల్ల ఈ ప్రాంతమంత‌టా వ‌ర‌ద‌ నియంత్ర‌ణ చ‌ర్య‌ల‌కు కొత్త ఊపు ల‌భిస్తుంది.
2017-18 మరియు 2018-19 లలో కంట్రోల్ యూనిట్ లు మరియు బ్యాలట్ యూనిట్ ల కొనుగోలు కోసం ఎన్నికల సంఘం చేసిన ప్రతిపాదనకు ఆమోదం తెలిపిన మంత్రిమండలి

2017-18 లో 4,10,000 బ్యాలట్ యూనిట్ (బి యు) లు మరియు 3,14,000 కంట్రోల్ యూనిట్ (సి యు)ల కొనుగోలుకు, 2018-19 లో 4,35,306 బ్యాలట్ యూనిట్ లు మరియు 71,716 కంట్రోల్ యూనిట్ లను ఒక్కొక్క యూనిట్ క్రమానుగతంగా రూ.7,700 ఇంకా రూ.9,300 తాత్కాలిక ఖరీదుతో కొనుగోలు చేయడం కోసం ఎన్నికల సంఘం చేసిన ప్రతిపాదనకు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఇందుకోసం మొత్తం రూ.1,009.6 కోట్లు అవుతుంది. బెంగళూరుకు చెందిన భారత్ ఎలక్ట్రానిక్స్ లిమిటెడ్ (బి ఇ ఎల్), ఇంకా హైదరాబాద్ కు చెందిన ఎలక్ట్రానిక్స్ కార్పొరేషన్ ఆఫ్ ఇండియా (ఇ సి ఐ ఎల్) ల నుండి వీటిని కొనుగోలు చేస్తారు. మెస్సర్స్ బి ఇ ఎల్, మెస్సర్స్ ఇ సి ఐ ఎల్ లకు వాటి నిర్మాణ సామర్థ్యం మరియు గతంలో యంత్రాల సరఫరాలో అవి కనబరచిన పనితీరు ల ఆధారంగా భిన్నమైన పరిమాణంలో ఆర్డర్ లు ఇచ్చే అధికారాన్ని కూడా ఎన్నికల సంఘానికి మంత్రివర్గం కట్టబెట్టింది. ఇది 2000-2005 మధ్య కాలంలో కొనుగోలు చేసిన పాతబడిపోయిన ఎలక్ట్రానిక్ వోటింగ్ యంత్రాలను దశలవారీగా తొలగించడానికి, 2019 లో లోక్ సభకు జరపవలసి ఉన్న సాధారణ ఎన్నికలను, అలాగే కొన్ని రాష్ట్రాల విధాన సభల ఎన్నికలను కూడా దృష్టిలో ఉంచుకొని స్టాక్ ను నింపేందుకు ఎన్నికల సంఘానికి వీలు కల్పించగలదు. వేరు వేరు పరిమాణాలలో ఆర్డర్ లను ఇచ్చే అధికారాన్ని ఎన్నికల సంఘానికి దఖలుపరచడం యూనిట్ లు సకాలంలో అందేటట్లుగా సేకరణ ప్రక్రియను ఉత్తమమైన పద్ధతిలో నిర్వహించేందుకు తోడ్పడగలదు.
భారతదేశం-మధ్య ఆసియా శిఖర సమ్మేళనం తాలూకు ఒకటో సమావేశం

ప్రధాన మంత్రి శ్రీ నరేంద్ర మోదీ భారతదేశం-మధ్య ఆసియా శిఖర సమ్మేళనం తాలూకు ఒకటో సమావేశాని కి 2022వ సంవత్సరం జనవరి 27వ తేదీ న వర్చువల్ పద్ధతి లో ఆతిథ్యాన్ని ఇవ్వనున్నారు. ఈ కార్యక్రమం లో కజాకిస్తాన్, కిర్గిజ్ గణతంత్రం, తాజికిస్తాన్, తుర్క్ మెనిస్తాన్, ఇంకా ఉజ్ బెకిస్తాన్ ల అధ్యక్షులు పాలుపంచుకోనున్నారు. రాజకీయ నేతల స్థాయి లో భారతదేశం మరియు మధ్య ఆసియా దేశాల మధ్య ఈ తరహా లో జరుగుతున్నటువంటి తొలి కార్యక్రమం ఇదే కానున్నది. ఇండియా-సెంట్రల్ ఏశియా సమిట్ తొలి కార్యక్రమం మధ్య ఆసియా దేశాల తో భారతదేశానికి పెరుగుతున్నటువంటి అనుబంధాని కి అద్దం పడుతున్నది. మధ్య ఆసియా దేశాలు భారతదేశం యొక్క ‘‘విస్తరించిన ఇరుగు పొరుగు దేశాల’’ (ఎక్స్ టెండెడ్ నేబర్ హుడ్) లో ఓ భాగం గా ఉన్నాయి. ప్రధాన మంత్రి శ్రీ నరేంద్ర మోదీ 2015వ సంవత్సరం లో మధ్య ఆసియా దేశాలన్నిటి లోనూ చరిత్రాత్మక యాత్ర ను జరిపారు. ఆ తరువాత, ద్వైపాక్షిక వేదికల లోను, బహు పక్షీయ వేదికల లోను ఉన్నత స్థాయి లో ఆదాన ప్రదానాలు చోటు చేసుకొన్నాయి. విదేశీ వ్యవహారాల శాఖ మంత్రుల స్థాయి లో ఇండియా-సెంట్రల్ ఏశియా డైలాగ్ ఆరంభం కావడం భారతదేశాని కి, మధ్య ఆసియా దేశాల కు మధ్య సంబంధాల కు ప్రోత్సాహాన్ని అందించింది. ఈ స్థాయి లో మూడో సమావేశం న్యూ ఢిల్లీ లో 2021 వ సంవత్సరం డిసెంబర్ 18-20వ తేదీ ల మధ్య జరిగింది. 2021వ సంవత్సరం నవంబరు 10వ తేదీ న న్యూ ఢిల్లీ లో జరిగిన అఫ్ గానిస్తాన్ కు సంబంధించిన ప్రాంతీయ భద్రత సంభాషణ కార్యక్రమం లో మధ్య ఆసియా దేశాల జాతీయ భద్రత మండలుల కార్యదర్శులు పాలుపంచుకొన్నారు. ఈ కార్యక్రమం అఫ్ గానిస్తాన్ విషయం లో ఒక సర్వమాన్య ప్రాంతీయ దృష్టికోణాన్ని చాటి చెప్పింది. ఇండియా-సెంట్రల్ ఏశియా సమిట్ ఒకటో సమావేశం లో, భారతదేశం, మధ్య ఆసియా సంబంధాల ను సరికొత్త శిఖరాల కు తీసుకు పోవడం కోసం రాజకీయ నేత లు చేపట్టదగ్గ చర్యల పైన చర్చ జరగవచ్చన్న అంచనా ఉంది. వారు పరస్పరం హితకరమైన ప్రాంతీయ అంశాల ను మరియు అంతర్జాతీయ అంశాల ను ప్రస్తావించి, విశేషించి ప్రాంతీయ భద్రత స్థితి లోని మార్పుల పట్ల ఒకరి అభిప్రాయాల ను మరొకరి కి వెల్లడించుకొంటారన్న ఆశ కూడా ఉంది. ఈ శిఖర సమ్మేళనం ఒక సంపూర్ణమైనటువంటి మరియు కాల పరీక్ష కు తట్టుకొని నిలబడేటటువంటి భారతదేశం-మధ్య ఆసియా భాగస్వామ్యాన్ని ఏర్పరచుకోవడానికి గాను భారతదేశం మరియు మధ్య ఆసియా దేశాల నేతలు కట్టబెడుతున్న ప్రాముఖ్యాని కి ఒక సంకేతం గా నిలవనుంది.